Vita:Orvosbiológiai textilanyagok

message: Sziasztok! A fenti címmel új szócikket hoztam létre, ahogy a címből is kiderül, elsősorban a téma textilipari szempontból való feldolgozásával. (Ezt az irányultságát fenn is akarom tartani.) Szerettem volna, ha az Orvostudományi műhely valamelyik szerkesztője orvosi szempontból is átnézi, de sajnos ott azt találtam, hogy a műhely inaktív. Így ezen az úton szeretnék megkérni egy, a témában jártas orvos vagy orvostanhallgató szerkesztőt, hogy nézze át a szócikket és ha orvosi szempontból valamilyen észrevétele, kiegészítése van, közölje velem ill. egészítse ki, vagy ha szükséges, javítsa ki az általam írottakat. Én magam csak a cikkben is felsorolt - és számos egyéb - szakirodalomból tájékozódtam a témáról, az orvosi dolgokhoz vajmi keveset értek, így előfordulhat, hogy valami csacsiságot írtam, vagy rossz szakkifejezést használtam, ami egy orvosnak azonnal szemet szúr. Annak is örülnék, ha további képekkel lehetne színesíteni a cikket, pl. egy érprotézis vagy egy mesterséges ín- vagy ízületi szalag képével. Sajnos hiába böngésztem át a Commons megfelelő kategóriáit, nem találtam több alkalmas képet. Előre is köszönöm a segítséget. --Elkágyé vita 2011. április 27., 17:08 (CEST)
replies: text: Ez egy roppant érdekes cikk! Egészen mostanáig nem is tudtam, hogy ilyenekről akarok olvasni, pedig de. :-) Még egy fél kiló link hiányzik belőle, de lehet, hogy kikapcsolódásul megcsinálom, ha már sok a programozás. Bináris ide Kelt: Wikipédia,  2011. április 27., 17:26 (CEST)
replies: text: : Kedves Bináris, köszönöm a dícséretet és az ígért "linkesítést". Emellett változatlanul kérem és várom egy orvos véleményét is. --Elkágyé vita 2011. április 28., 06:35 (CEST)

text: Tudtommal pl  orvos. --Joey  üzenj nekem 2011. április 28., 07:05 (CEST)
replies: text: : Kedves Joey, nagyon köszönöm a javaslatot, felvettem a kapcsolatot Lji1942-vel.--Elkágyé vita 2011. április 28., 17:54 (CEST)
thread_title: Átmásolva a Kocsmafalról

message: Kedves Lji1942! A fenti címmel új szócikket hoztam létre, ahogy a címből is kiderül, elsősorban a téma textilipari szempontból való feldolgozásával. (Ezt az irányultságát fenn is akarom tartani.) Szeretnélek megkérni, hogy nézd át a szócikket és ha orvosi szempontból valamilyen észrevételed, kiegészítésed van, közöld velem ill. egészítsd ki, vagy ha szükséges, javítsd ki az általam írottakat. Én magam csak a cikkben is felsorolt - és számos egyéb - szakirodalomból tájékozódtam a témáról, de textilmérnök lévén az orvosi dolgokhoz vajmi keveset értek, így előfordulhat, hogy valami csacsiságot írtam, vagy rossz szakkifejezést használtam, ami egy orvosnak azonnal szemet szúr. Annak is örülnék, ha további képekkel lehetne színesíteni a cikket, pl. egy érprotézis vagy egy mesterséges ín- vagy ízületi szalag képével. Sajnos hiába böngésztem át a Commons megfelelő kategóriáit, nem találtam több alkalmas képet. Előre is köszönöm a segítségedet. --Elkágyé vita 2011. április 28., 17:46 (CEST)
Lji1942 válaszai:
Megtisztelő, hogy engem kértél meg a cikk átnézésével, bár távolról sem vagyok a téma szakértője. Első olvasatban én nagyon szakszerűnek és körültekintőnek éreztem a szócikket. Természetesen kell valamennyi idő, hogy a szakirodalomban is utánanézzek, ha tényleg érdemben akarok segíteni. Megpróbálok ábraanyagot is keresni, de ne vedd biztosra, hogy ez tényleg sikerülni fog. A tőlem telhetőt meg fogom csináli. Egyelőre nem tudom megjósolni az eredményt. Üdvözlettel:Lji1942 vita 2011. április 28., 18:24 (CEST)
Annyit találtam, hogy ez az Intézet is ezzel foglalkozik: Hohenstein Institute. De még nem tudtam rendesen utánanézni. Üdvözlet:Lji1942 vita 2011. április 28., 18:47 (CEST)
replies: text: Köszönöm szépen a kiegészítéseidet, bár a képek inkább a kötszerek témakörébe tartoznak. --Elkágyé vita 2011. április 29., 07:57 (CEST)
Ez még csak anyaggyüjtés. Nagyon kevés anyagot (képeket) találtam ami egyáltalán kapcsolódik a témához. (Bár a Te cikkedben sem csak textiliák szerepelnek, pl. billentyűprotézisek, cat-gut.) A Te képeid profik. Amit én kigyüjtögetek az csak inkább dekorációs célokra alkalmas. De ezek tudnak sokszor feldobni, és laikusok számára is érdeklődést keltővé tenni egy cikket. A Kigyüjtött képek fejezetben megtalálod ezeket. Az a Te kompetenciád, hogy felhasználsz-e belőlük valamit, és hova helyezed el. Ezután törlendő az egész Kigyüjtött képek fejezet, vagy alakítható belőle egy galéria. Azt azért figyelembe érdemes venni, hogy ezek a cikkek laikusoknak készülnek, és nyilván nem kerülhetnek bele szakmai hibák, de nem is kezelhetők tudományos lapokba való cikkeknek. Még keresgélek, légy egy kis türelemmel. Aztán azt használsz fel, amit jónak látsz. Nem akarok a cikkedbe belejavítgatni. Az, hogy a Munkácsy képet odatettem, én jó érzelmi indításnak véltem. De ez a Te cikked, és nem érzem magam feljogosítva arra, hogy ellenedre belepiszkáljak. További jó szerkesztést, Üdvözlettel:Lji1942 vita 2011. április 29., 08:34 (CEST)
Szemészeti műtétekhez patkányfarokból származó - természetesen megfelelően kezelt - inakat is használnak/használtak(?) felszívódó varróanyagként. Üdvözlettel:Lji1942 vita 2011. április 29., 08:49 (CEST)
Meglehetősen speciális ez a témád. A cikk nagyon jó és szakszerű. Azt gondolom, hogy a wiki átlagemberek számára érthetőségi irányelvét egy kicsit túllépi. A szakszerűség teljesen jónak tűnik számomra, a közemberek számára való érthetőség már nem annyira. Az eszembe sem jutott, hogy emiatt belepiszkáljak, mert nem értek annyira hozzá. Ezt neked kellene megtenned. Persze nagyon nehéz olyan szócikkeket produkálni, hogy szakmailag is korrekt legyen, és még közérthető is. (Ezt saját munkáimnál is tapasztaltam.) Persze a szakmai korrektséget azért nem szabad feláldozni a közérthetőség oltárán. Meg szerintem is elmegy a wikin néhány, inkább szakembereknek szóló szócikk. (Akit ne érdekel, hát nem olvassa el.) Eddig nem találtam ténylegesen a témához kapcsolódó képeket. Amiket a képek közé raktam, az inkább dekorációra való. Te döntöd el, hogy felhasználod-e valamelyiket. Üdvözlettel:Lji1942 vita 2011. április 29., 12:31 (CEST)
Természetesen - már írtam -, nagy megtiszteltetésnek vettem, hogy a cikked átnézésére megkértél. Akkor is írtam, hogy nem értek hozzá, de a szakirodalomban igyekszem tájékozódni. Ott nem találtam megközelítőleg sem olyan szakszerű és részletes cikket, mint a Tiéd. Csak gratulálni tudok a cikkhez. Mivel adekvát cikket nem találtam, megfelelő ábraanyagot sem. Amiket kigyűjtöttem, azok valóban csak dekorációs célokat szolgálhatnak. A Te ábráid viszont szakszerűek és precízek. Mint írtam, szerintem nem rossz egy kicsit feldobni a cikket néhány - esetleg a témához csak lazán kötődő képpel, mert jobban vonzza a laikus tekinteteket. Ez viszont a Te kompetenciád, hogy élsz-e ilyen eszközökkel, vagy nem. Az irodalomjegyzékben a Chreutzfeldt stb. kór nem a wikin szereplővel egyezően szerepel, ezért pirosodik ki. Ezt már valahol jeleztem. További jó szerkesztést, Üdvözlettel:Lji1942 vita 2011. április 29., 15:20 (CEST)
Ha csak a beültetésre kerülő anyagokat határozod meg Orvosbiológiai textilanyagoknak, érzésem szerint nagyon leszűkíted a kört. Szerintem a kötöző, izoláló, rögzítő anyagok szerepe semmivel sem jelentéktelenebb. De lehet, hogy a Te értelmezésed a helyes. Minden esetre eddig nem találkoztam egyértelmű meghatározással. Ha a Te értelmezésed veszem helyesnek, akkor a szócikk címe lehetne egyértelműbb, pl. Mététileg beültethető textilanyagok vagy valami hasonló. Nem kötekedésnek szántam!
Üdvözlettel:Lji1942 vita 2011. április 29., 09:10 (CEST)
Irodalomjegyzékben: Helyesen: Creutzfeldt–Jakob-szindróma (így nem fog kipirosodni!). Üdvözlettel:Lji1942 vita 2011. április 29., 10:56 (CEST)
thread_title: Átmásolva Lji1942 vitalapjáról 1.

message: Kedves Lji1942! Ismételten köszönöm, hogy ennyit fáradozol az érdekemben. A Creutzfeldt-Jakobs-kórra vonatkozó linket átjavítottam, köszönöm, hogy felhívtad rá a figyelmemet.
Amennyire a szakirodalomból meg tudtam állapítani, az "orvosbiológai textilanyagok" kifejezetten azokat az eszközöket jelentik, amelyeket a szervezet belsejében használnak, a kötszerek nem tartoznak ebbe a körbe. A kötszereknek (sőt, a nagyon sok textilanyagot tartalmazó rehabilitációs eszközöknek is) külön szócikket kellene áldozni, lehet, hogy egyszer erre is rászánom magam. (Az egészégügyi harisnyákról már korábban írtam egy szócikket.) A mesterséges szívbillentyűkről azért írtam, mert - ahogy az a leírásban is szerepel - ezek bizonyos részein textilbevonatot alkalmaznak. A nem textil anyagú sebvarró fonalakra csak azért tértem ki, mert a történethez ezek is hozzátartoznak, hiszen ezek voltak az első "orvosbiológiai" anyagok.
Ha végignézed a szerkesztői lapomon az általam írt szócikkek listáját, láthatod, hogy munkám túlnyomórészt a textiliparral és a textiltermékekkel kapcsolatos szócikkekre terjed ki. Ez nem véletlen. A textiliparral kapcsolatban ma igen lesújtó az általános vélemény és nagyon kevés az ismeret. Többnyire azt hiszik, hogy a textília csak a ruházatban, esetleg a lakás- és háztartási textíliákban jelenik meg. Pedig manapság a világszerte felhasznált textilipari nyersanyagok mintegy 30%-át a gép- és építőipar mint szerkezeti anyagot, valamint a mezőgazdaság és az egészségügy használja fel, és ezek az alkalmazások folyamatosan rendkívül gyorsan fejlődnek. Az orvosbiológiai textilanyagok ennek természetesen mennyiségileg csak igen csekély részét teszik ki, jelentőségük azonban rendkívül nagy! Célom az, hogy a Wikipédia olvasóinak bemutassam ezeket a közemberek által kevéssé ismert fejlesztéseket, eredményeket. Mint elégedetten látom, szócikkeim jó részét igen sokan látogatják is (van olyan, amelyre havonta 200-on felül kattintanak rá).
Hálás vagyok, hogy ebben a népszerűsítő munkában te is támogatsz. Üdvözlettel --Elkágyé vita 2011. április 30., 08:05 (CEST)
thread_title: Átmásolva Lji1942 vitalapjáról 2.

message: :A Wikipédia:Szavazás/A szócikkek egységes felépítése (2011) alapján éppen átépítgetek és ezért kérek némi szerkesztési szünetet tőletek, hogy elkerüljük a szerkesztési ütközéseket. 
replies: text: Köszönöm!

text: Karmela posta 2011. augusztus 11., 20:15 (CEST)
*Kész vagyok, levettem a { {tataroz} }-t.

text: Karmela posta 2011. augusztus 11., 22:42 (CEST)
thread_title:  Tataroz